
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Αμαρουσίου στο ΟΤ 681 .. . 1 
Καθορισμός ορίων και όρων και περιορισμών δόμησης στον οικισμό 

«ΚΑΛΛΙΡΟΗ» του Ν. Κιλκίς. 2 

Καθορισμός ορίων και όρων και περιορισμών δόμησης στον οικισμό 
' «ΚΑΤΩ ΑΠΟΣΤΟΛΟΙ» του Ν. Κιλκίς. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 20600/478/86 (1) 

Τοοποποίηση ρυμοτομικού σχεδίου Αμαρουσίου στο ΟΤ 681. 

Ο ΝΟΜΑΡΧΗΣ ΑΤΤΙΚΗΣ 
Έχοντας υπόψη: 


1. Τις διατάξεις α) του Ν.Δ/τος της 17.7.23 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 29 και β) της παρ. 2 του άρθρου 4 του Ν.622/ 
1977 «περί εισπράξεως υπό του Δημοσίου Ταμείου των δια την έκδοσιν 
οικοδομικών αδειών καταβαλλομένων φόρων κ.λπ.» (ΦΕΚ 171 Α). 

2. Τις διατάξεις του Ν.947/1979 «περί οικιστικών περιοχών» (ΦΕΚ 
169/Α) και ειδικότερα το άρθρο 62 παρ. 1. 

3. Τις διατάξεις του Ν.3200/1955 «περί διοικητικής αποκεντρώ- 


σεως» (ΦΕΚ 97/Α). 

4. Τις διατάξεις του άρθρου 1 του ΑΝ. 314/68 «περί παροχής εις 
τον Τπουργό Βορείου Ελλάδος και τους Νομάρχας αρμοδιότητας επί 
θεμάτων εγκρίσεως επεκτάσεως ή τροποποιήσεως σχεδίων πόλεων και 
Κωμών» (ΦΕΚ 47/Α) όπως αντικαταστάθηκε με το Ν.Δ. 1018/1971 
(ΦΕΚ 220/Α) και συμπληρώθηκε με την παρ. 2 του άρθρου 33 του 
Ν.1337/83 «Επέκταση των πολεοδομικών σχεδίων, οικιστική (ανά¬ 
πτυξη και σχετικές ρυθμίσεις» (ΦΕΚ 33/Α). 

5. Τις διατάξεις του από 9.5.86 Π.Δ/τος ΦΕΚ 70Α/5.6.86 
«έγκριση τροπ/σεων σχεδίων πόλεων και καθορισμό όρων και περιορι¬ 
σμών δόμησης από τους Νομάρχες». 

6. Τις υπ’ αρ. 106/85 και 272/85 αποφάσεις Δ.Σ. Αμαρουσίου. 

7. Το πρακτικό 39/87 της συνεδρίας 16/87 για το θέμα του Νο¬ 
μαρχιακού Συμβουλίου Χωροταξίας, Οικισμού και Περιβάλλοντος Δια¬ 
μερίσματος Ανατολικής Αττικής, αποφασίζουμε: 

Εγκρίνεται η τροποποίηση του ρυμοτομικού σχεδίου στο 681 ΟΤ για 
την μείωση του πλάτους της οδού μεταξύ των 679 και 681 ΟΤ από 12 
μ. σε 8 μ. και τον χαρακτηρισμό του ως άνω τμήματος της οδού σε πε¬ 
ζοδρόμο όπως φαίνεται στο σχέδιο που συνοδεύει την απόφαση αυτή σε 
κλίμακα 1:500. 

Η ισχύς της αποφάσεως αρχίζει από την ημέρα της δημοσιεύσεώς 
της στην Εφημερίδα της Κυβερνήσεως. 

Αγία Παρασκευή, 9 Ιουνίου 1987 
Ο Νομάρχης 
ΗΡ. ΠΑΠΑΔΟΠΟΤΛΟΣ 

Αριθ. οιχ. Ε.ΓΊ,Α 164 (2) 

Καθορισμός ορίων και όρων και περιορισμών δόμησης στον οικισμό 
«ΚΑΛΛΙΡΟΗ» του Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181 Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης» όπως τροποποιήθηκε 
και συμπληρώθηκε με το Π.Δ/γμα της 14.2.87 (ΦΕΚ 133Δ/ 
23.2.87). 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του πρώην Τ.Χ.Ο.Π. και τώρα Υ.- 
ΠΕ.ΧΩ.Δ.Ε.. 

4. Την με αρ. Ε.Π.Α 41/27.3.85 απόφασή μας για την κατηγοριο- 
ποίηση των οικισμών του Ν. Κιλκίς που έχουν πληθυσμό μέχρι 2.000 
κατοίκους, με την οποία ο οικισμός έχει χαρακτηρισθεί ως αδιάφορος, 
συνεκτικός, στάσιμος, μικρός. 

5. Τα πληθυσμιακά στοιχεία της τελευταίοις απογραφής του κράτους 
της ΕΣΥΕ. 

6. Τη με αρ. 6/4.6.87 γνωμοδότηση-πρακτικό του Συμβουλίου 
ΠΕ.ΧΩ.Δ-Ε. (ΣΧΟΠ) του Νομού. 

7. Το με α.π. 540/10.7.85 έγγραφο της Κοινότητας Μυριοφύτου. 

8. Τον Α.Ν.314/1968 «περί παροχής εις τον Υπουργό Β. Ελλάδος 
και τους Νομάρχας, αρμοδιότητος επί θεμάτων εγκρίσεως, επεκτάαεως 
ή τροποποιήσεως σχεδίων πόλεων και κωμών», όπως τροποποιήθηκε 
και συμπληρώθηκε με το Ν.Δ. 1018/1971, αποφασίζουμε: 


1. Καθορίζουμε τα όρια του οικισμού «ΚΑΛΛΙΡΟΗ» του Ν. Κιλκίς, 
όπως αυτά φαίνονται στο συνοδευτικό της παρούσας σχεδιάγραμμα σε 
κλ. 1:5000, που αποτελεί αναπόσπαστο τμήμα αυτής και συντάχθηκε 
βάσει στοιχείων χάρτη και επί τόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης 

2.1.1. Αρτιότητα γηπέδων 

Για την περιοχή εντός του ορίου, όπως καθορίζεται με το παραπάνω 
Π.Δ., αρτιότητα γηπέδου 500.00 τ.μ. με πρόσωπο 13.00 μ. (περιοχή 

Α)· 

Κατά παρέκκλιση εντός των ορίων του οικισμού θεωρούνται άρτια.τα 
γήπεδα με όποιο εμβαδό και πρόσωπο είχοιν στις 3.5.1985, ημέρα δη¬ 
μοσίευσης του από 24.4.1985 Π.Δ/τος. 

Β. Ειδικοί όροι Δόμησης 

2.2. Για τον οικισμό «ΚΑΛΛΙΡΟΗ» της ομάδας 13 βαθμού προστα¬ 
σίας Β3, τους ειδικούς όρους δόμησης που αναγράφονται στην καρτέλλα 
που συνοδεύει την παρούσα. 

Κατά τα λοιπά ισχύουν τα οριζόμενα στο Π.Δ. της 24.4.85 όπως 
τροποποιήθηκε και συμπληρώθηκε με το Π.Δ. της 14.2.87. 

Για κάθε αμφισβήτηση που ανακύπτει από την εφαρμογή της πα¬ 
ρούσας, αποφασίζει ο Νομάρχης μετά από γνώμη του Συμβουλίου ΠΕ.- 
ΧΩ.Δ.Ε. (ΣΧΟΠ) του Νομού. 

Η παρούσα απόφαση, το σχεδιάγραμμα οριοθέτησης του οικισμού 
που τη συνοδεύει, το δελτίο Αρχιτεκτονικής Αναγνώρισης του οικισμού, 
όπως αυτά έχουν θεωρηθεί από τον προϊστάμενο του Τ.Π.Π.Ε Κιλκίς να 
δημοσιευθούν στην Εφημερίδα της Κυβερνήσεως. 

Κιλκίς, 15 Ιουνίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

Αριθ. οιχ. Ε.Π.Α 130 (3) 

Καθορισμός ορίων και όρων και περιορισμών δόμησης στον οικισμό 
«ΚΑΤΩ ΑΠΟΣΤΟΛΟΙ» του Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181 Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματο'ς των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του πρώην Τ.Χ.Ο.Π. και τώρα Υ.- 
ΠΕ.ΧΩ.Δ.Ε.. 

4. Την με αρ. οικ. Ε.Π.Α 41/27.3.85 απόφασή μας για την κατη- 
γοριοποίηση των οικισμών του Ν. Κιλκίς που έχουΟ πληθυσμό μέχρι 
2.000 κατοίκους, με την οποία ο οικισμός έχει χαρακτηρισθεϊ ως αδιά¬ 
φορος, συνεκτικός, στάσιμος, μεσαίος. 

5. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

6. Τη με αρ. 7/17.4.86 γνωμοδότηση-πρακτικό του Συμβουλίου 
ΠΕ.ΧΩ.Δ.Ε. (ΣΧΟΠ) του Νομού. 

7. Την με αρ. 9/1986 απόφαση του κοινοτικού Συμβουλίου της Κοι¬ 
νότητας Νέου Γυναικόκαστρου. 

8. Τον Α.Ν.314/1968 «περί παροχής εις τον Υπουργό Β. Ελλάδος 
και τους Νομάρχας, αρμοδιότητος επί θεμάτων εγκρίσεως, επεκτάσεως 
ή τροποποιήσεως σχεδίων πόλεων και κωμών», όπως τροποποιήθηκε 
και συμπληρώθηκε με το Ν.Δ. 1018/1971. 

9. Το Π.Δ. της 2.4/14.5.1985 (ΦΕΚ 225 Δ) «περί μεταβίβασης 
αρμοδιοτήτων στους Νομάρχες για την έγκριση και τροποποίηση ρυμο¬ 
τομικών σχεδίων καθώς και όρων και περιορισμών δόμησης αγροτικών 
οικισμών», αποφασίζουμε: 

1. Καθορίζουμε τα όρια του οικισμού «ΚΑΤΩ ΑΠΟΣΤΟΛΟΙ» του Ν. 
Κιλκίς, όπως αυτά φαίνονται στο συνοδευτικό της παρούσας σχεδιά¬ 
γραμμα σε κλ. 1:5000, που αποτελεί αναπόσπαστο τμήμα αυτής και 
συντάχθηκε βάσει στοιχείων χάρτη και επί τόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης 

2.1.1. Αρτιότητα γηπέδων 

Για την περιοχή εντός του ορίου του εγκεκριμένου σχεδίου διανομής 
Υπουργ. Γεωργίας αρτιότητα γηπέδου 300 τ.μ. με πρόσωπο 13.00 μ. 
(περιοχή Α). 

Για την περιοχή εκτός του εγκεκριμένου σχεδίου και εντός του ορίου, 
όπως καθορίζεται με το παραπάνω Π.Δ. αρτιότητα γηπέδου 1.000 τ.μ. 
με πρόσωπο 26.00 μ. (περιοχή Β). 

Κατά παρέκκλιση εντός των ορίων του οικισμού θεωρούνται άρτια τα 
γήπεδα με όποιο εμβαδό και πρόσωπο είχαν στις 3.5.1985, ημέρα δη¬ 
μοσίευσης του από 24.4.1985 Π.Δ/τος. 

2.1.2. Μέγιστο ποσοστό κάλυψης και συντελεστής δόμησης 

α. Το μέγιστο ποσοστό κάλυψης των γηπέδων ορίζεται σε 70% της 
επιφάνειας του. 

β. Επιτρέπεται η ανέγερση κτιρίων με συντελεστή δόμησης που κλι¬ 


μακώνεται προοδευτικά και ανάλογα με την επιφάνεια του γηπέδου ως 
εξής: 

Για τα πρώτα 100 τ.μ. επιφάνειας του γηπέδου, ο συντελεστής δό¬ 
μησης ορίζεται σε 1.60. 

Για τα επόμενα 100 τ.μ. επιφάνειας του γηπέδου ο συντελεστής δό¬ 
μησης ορίζεται σε 0.80. 

Για τα επόμενα 100 τ.μ. επιφάνειας του γηπέδου ο συντελεστής δό¬ 
μησης ορίζεται σε 0.60. 

Για το πέραν των 300 τ.μ. τμήμα επιφάνειας του γηπέδου, ο συντε¬ 
λεστής δόμησης ορίζεται σε 0.40. 

Η συνολική επιφάνεια ορόφων στο γήπεδο για κύρια και βοηθητικά 
κτίρια, δεν μπορεί να υπερβεί τα 400 τ.μ. 

γ. Κατά παρέκκλιση των διατάξεων του προηγουμένου εδαφίου ορί¬ 
ζεται: 

γΐ. Για τμήμα γηπέδου κοινής ωφέλειας επιφάνειας πέραν των 300 
τ.μ. συντελεστής δόμησης 0.80 χωρίς περιορισμό στη συνολική επιφά¬ 
νεια ορόφων 

γ2. Για γήπεδα τουριστικών εγκαταστάσεων ή αμιγούς επαγγελμα- 
τικής χρήσης ο συντελεστής δόμησης ορίζεται ως εξής: 

Για το πέραν των 300 τ.μ. και μέχρι 2.000 τ.μ. τμήμα γηπέδου, ο 
συντελεστής δόμησης ορίζεται σε 0.60. 

Για το πέραν των 2.000 τ.μ. και μέχρι 4.000 τ.μ. τμήμα γηπέδου, ο 
συντελεστής δόμησης ορίζεται σε 0.50. 

Για το πέραν των 4000 τ.μ. τμήμα οικοπέδου, ο συντελεστής δό¬ 
μησης ορίζεται σε 0.40. 

Και στις περιπτώσεις αυτές τα κτίρια ανεγείρονται χωρίς περιορισμό 
στη συνολική επιφάνεια ορόφων. 

2.1.3. Σύστημα δόμησης 

Ελεύθερη τοποθέτηση του κτιρίου στο γήπεδο· όπου το κτίριο δεν 
εφάπτεται με τα πλάγια και πίσω όρια του γηπέδου, αφήνεται απόσταση 
τουλάχιστον 2.50 μ. Μέσα στην απόσταση αυτή επιτρέπεται η κατα¬ 
σκευή εξωστών πλάτους μέχρι 1.00 μ. Η απόσταση μεταξύ ανεξάρ¬ 
τητων κτιρίων μέσα στο ίδιο γήπεδο ορίζεται σε 2.50 μ. τουλάχιστον. 

2.1.4. Μέγιστο ύψος κτιρίων 

Ο μέγιστος αριθμός ορόφων των κτιρίων ορίζεται σε δύο (2), ανεξαρ¬ 
τήτως πλάτους οδού με μέγιστο ύψος του οκτώμισι (8.50) μέτρα, όπου 
συμπεριλαμβάνεται και η κατασκευή στέγης που είναι υποχρεωτική για 
τους οικισμούς του Ν. Κιλκίς. 

Β. Ειδικοί όροι Δόμησης 

2.2. Για τον οικισμό «ΚΑΤΩ ΑΠΟΣΤΟΛΟΙ» της ομάδας 7 βαθμού 
προστασίας Β3, τους ειδικούς όρους δόμησης που αναγράφονται στην 
καρτέλλα που συνοδεύει την παρούσα. 

Κατά τα λοιπά ισχύουν τα οριζόμενα στο Π.Δ. της 24.4.85 και στο 
Ν.1577/1985. 

Για κάθε αμφισβήτηση που ανακύπτει από την εφαρμογή της πα¬ 
ρούσας, αποφασίζει ο Νομάρχης μετά από γνώμη του Συμβουλίου ΠΕ.- 
ΧΩ.Δ.Ε. (ΣΧΟΠ) του Νομού. 

Η παρούσα απόφαση, το σχεδιάγραμμα οριοθέτησης του οικισμού 
που τη συνοδεύει, το δελτίο Αρχιτεκτονικής Αναγνώρισης του οικισμού, 
όπως αυτά έχουν θεωρηθεί από τον προϊστάμενο του Τ.Π.Π.Ε Κιλκίς να 
δημοσιευθούν στην Εφημερίδα της Κυβερνήσεως. 

Κιλκίς, 27 Ιουνίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

